་པ་གཡས་གཡོན་
བཙུགས་ལ་གསོར་བསྒྲིལ་བ་བཞིན་བསྒྲིལ། གཏུན་བརྡུངས་ཞེས་པ་གོང་དང་འདྲའོ། །གེགས་སེལ་ཉེར་གཉིས་པའི་ཞལ་ཤེས་ནི། གཉའ་ཤིང་འགེལ་ཡང་གོང་དང་འདྲ། ཡང་འབོལ་ཏོ་ཆིངས་ཀྱང་དེ་ཡིན་ལ། གེགས་སེལ་
ཉེར་གསུམ་པའི་ཞལ་ཤེས་ནི། འཕར་ཆེན་ཡང་དེའོ། །གེགས་སེལ་ཉེར་བཞི་པའི་ཞལ་ཤེས་ནི། འཕོ་བའི་འཁྲུལ་འཁོར་ནི་སྔ་མ་བཞིན་ལ། ལག་པ་གཉིས་ཀྱིས་སོར་རྒྱ་བྱས་ནས་པུས་མོ་གཡས་གཡོན་ལ་འཇུས་ནས་བྱེད་
པའོ། །གེགས་སེལ་ཉེར་ལྔ་པའི་ཞལ་ཤེས་ནི། ཧ་དམིགས་རྟིང་འབེབས་ཀྱང་སྔ་མ་བཞིན་ནོ། །གེགས་སེལ་ཉེར་དྲུག་པའི་ཞལ་ཤེས་ནི། སྟོད་ཀྱི་ཆིངས་ཞེས་པའང་སྔ་མ་བཞིན་ནོ། །སྐྱགས་དར་ཞེས་པ་ནི་དར་ཁ་གང་གི་
སུམ་ཆ་ལ་བྱེ་སྦྲུག་ཁ་སྣ་རྩེ་གཉིས་ཀ་བྱས་ལ། སྣ་རྩེ་གཅིག་ལ་སྟོང་སྐུད་སྦོམ་ཕྲ་རན་པར་བཏགས་ནས་དེ་ཉིད་སྙུག་མ་སོར་ལྔ་པའི་སྐེད་པ་ལ་སྦྲགས། དར་དེ་ཆུའམ་སིང་པ་སྐྱུར་མོ་མཽད་ན་དགའ། དེ་བྲེ་གང་ཙམ་ལ་
804

আ །སྦང༌། བྲེ་གང་ངམ་དོ་ཙམ་ལྟོ་སྟོང་ལ་འཐུང༌། དེ་རྗེས་དར་དེ་སྣ་རྩེ་ནས་རིམ་གྱིས་མིད་ལ་ཕོ་སྐོར། ཡང་དར་སྐུད་སྣ་རྩེ་ནས་ཅུང་ཞིག་འཐེན་ལ་ཡང་མིད་ལ་ཕོ་སྐོར་བྱས་པས་སྐྱུག་མེར་རྩེ་
འབྱུང༌། ཡང་དར་སྐུད་ཀྱི་སྣ་མོ་ནས་འཐེན་བྱས་པས་སྐྱུགས་འབྱུང༌། དེའི་འཕྲོ་ལ་སྐྱུགས་པས་ལྗན་ལྗིན་མང་པོ་འབྱུང༌། ཡང་སྔར་བཞིན་སིང་པོ་འཐུང་གིན་བསྐྱུགས་པས་བད་མཁྲིས་དང་། ཁྲག་རུལ་ལ་སོགས་པ་སྐྱུག་སྟེ་
ཚོད་བཟུང་ལ། བད་མཁྲིས་ཐོན་ལ་ཁྲག་མ་སྐྱུགས་ཙམ་བྱས་གསུངས་ཏེ། དེ་ཡང་དར་བས་འབྲེང་པ་མཉེན་པོ་སྦངས་པ་རིང་ཐུང་རྩེ་ཁྲུ་གང་དང་སོར་བཞི་ཙམ་གྱི་སྣེ་རྩེ་ལ་དར་སྐུད་བཏགས་ནས་སྔ་མ་བཞིན་བྱས་ན་ནད་འགྲོངས་
ཆེ་བར་འདུག དེ་ཉི་མ་གསུམ་བཞི་ཙམ་སྔ་སྐད་བྱ། ཕྱི་སྐད་ཕོ་སྐོར་དང་འབེབས་བྱ་གསུངས། གེགས་སེལ་ཉེར་བདུན་པའི་ཞལ་ཤེས་ནི། གཉའ་ཤིང་འགེལ་ཞེས་པ་གོང་བཞིིན་ཡིན་ལ། འཁྲུ་བ་མ་ཆོད་ན་སྔགས་མདུད་ཅེས་ ༔
པ་ལ་བལ་བཟང་པོ་ལ་སྲུང་སྐུད་སྐེད་པ་འཁོར་བ་ལ་རྡོ་རྗེའི་མདུད་པ་གསུམ་བྱས་ལ། དེ་ལ་ཨོཾ་སྭ་སྦེ་སྦད་ཧཱུྃ་ཧཱུྃ། ཞེས་པ་མདུད་པ་རེ་ལ་སྟོང་ཕྲག་རེ་རེ་བཟླས་ལ་གདབ། སྐེད་པ་ལ་བཅིངས་པའི་མདུད་པ་ལའང་སྟོང་ཕྲག་
གཅིག་བཟླས་ལ་གདབ། ཡང་ན་སྔགས་འདི་དེས་འཁྲུ་བ་འཆད་དོ་གསུངས་སོ། །གེགས་སེལ་ཉེར་བརྒྱད་པ་དང༌། ཉེར་དགུ་པ་གཉིས་ཀའི་ཞལ་ཤེས་ནི། ཐང་ཤ་གཅོད་པའི་འཁྲུལ་འཁོར་ཞེས་པ་ཐ་ག་པ་ཡིན། ཧ་ནི་སྔ་མ་
བཞི་བརྒྱ་ གསུམ་

དུས་འཁོར་ཆོས་སྐོར་
བཞིན། གེགས་སེལ་སུམ་ཅུ་པའི་ཞལ་ཤེས་ནི། རླུང་གསང་བསྡམ་པ་བཅུ་བཞིའོ། །རྩ་དེད་ཀྱང་ནི་དེ་ཉིད་དོ། །ཆག་བཙིར་ཞེས་པ་གོང་གི་དེའོ། །གེགས་སེལ་སོ་གཅིག་པའི་ཞལ་ཤེས་ནི། གླིང་བཞི་བཅུད་འབོར་ནང་
གིའོ། །རླུང་གསང་བསྟིམས་པ་སྔར་བཞིན་ནོ། །རྩ་དེད་ཅེས་པའང་སྔར་བཞིན་ནོ། །ལངས་པའི་རྐང་པར་མཐོ་གང་བཞག །བརླ་གཉིས་ཕྲ་མཚམས་ལག་གཉིས་འཇུ། །གྲུ་མོ་མ་གུག་འཕྲང་བཏང་བྱ། །དཔུང་སྙུང་སྐེད་ལྡེང་
འཕོངས་འབོར་བྱ། །སྒྱིད་ལེམ་དལ་བུས་ས་ལ་ཕབ། །མི་ཕེབས་སྡུག་ལ་སོ་བཟུང་བྱ། །དེས་ནི་རླུང་རྣམས་མལ་དུ་ཕེབས། །གསང་རྣམས་བསྡམས་པའང་སྔར་བཞིན་ནོ། །འཕར་ཆུང་རླུང་རོ་འདོན་པ་རྣམས། །སྤེལ་ཞིང་
སྔར་བཞིན་གནད་དུ་བསྣུན། །གེགས་སེལ་སོ་གཉིས་པའི་ཞལ་ཤེས་ནི། ནང་གི་བཅུད་འབོར་རླུང་མཻ་བཟུང༌། །གེགས་སེལ་སོ་གསུམ་པའི་ཞལ་ཤེས་ནི། ཕོ་མཆིན་ན་བའི་སྨན་ལ་ནི། །ཨ་རུ་བོང་དཀར་གུར་གུམ་དང༌། །སེ་
ཡབ་འུ་སུ་རུ་རྟ་དང༌། །སླ་སྒ་མ་རྙེད་ལི་ག་དུར། །བསེ་འབྲུ་སུག་སྨེལ་པི་པི་ལིང༌། །སྒ་སྐྱ་རྒྱམ་ཚ་ཆ་མཉམ་སྟེ། །ཞིབ་བཏགས་ཆུ་བསྐོལ་དག་གིས་ནི། །དགོང་དང་ཐོ་རངས་གཏང་བར་བྱ། །རླུང་ཤས་ཆེ་ན་ཨ་ཀར་
དང༌། །ཛ་ཏི་བསྣན་པ་ཤིན་ཏུ་ཤིས། །གེགས་སེལ་སོ་བཞི་པའི་ཞལ་ཤེས་ནི། ནང་གི་གླིང་གཞི་སྔར་དང་འདྲ། །འབེབས་ཆེན་ཞེས་པའང་སྔར་བཞིན་ནོ། །བི་བྷུ་ཏི་ང་ཤའི་འཁྲུལ་འཁོར་ནི། །མཐེབ་ཆེན་མཐེབ་ཆུང་གཉིས་
806

আ
།ཡིན་ཏེ། །རྐང་པ་སྐྱིལ་ཀྲུང་དེ་ཉིད་ཀྱིས། །ལག་པ་གཡས་ཀྱི་འོག་ཏུ་ནི། །འབོལ་སྟེགས་ཅུང་ཟད་གཅིག་བཅུག་ལ། །དེ་ལ་ལག་གཡས་འཇུས་ནས་ནི། །ཁ་བཙུམས་ཁྲོ་བོའི་མིག་ལྟ་བུས། །དེ་
ཕྱོགས་སྙེང་ཞིང་སྐེད་པ་ནི། །ཀྱོག་ཀྱོག་བྱེད་དང་རླུང་ཕྱིར་འབྱིན། །བསྟུན་ཏེ་ངར་སྐད་མཉམ་པོར་འདོན། །དེ་བཞིན་གཡོན་དུའང་དེ་ལྟར་བྱེད། །མཐེ་ཆུང་ལག་པ་གཡས་གཡོན་གཉིས། །གོང་བཞིན་འབོལ་ལ་ཅུང་ཟད་
བརྟེན། །ཁྲོ་བོའི་མིག་ཏུ་ཐད་དཀར་བལྟ། །ཁྱད་པར་སྐྱིལ་ཀྲུང་གཡས་གཡོན་གྱིས། །ལག་པ་གཉིས་བརྐྱངས་འབོལ་ལ་འཇུས། །སྐེད་པ་འཁྲུལ་ཞིང་ཀྱོག་ཀྱོག་བྱེད། །ངར་སྐད་སྔར་དང་འདྲ་བ་འོ། །འདི་གསུམ་གྱིས་ནི་རླུང་
འཁྱིལ་དང༌། །འཕྱུར་བ་གང་བ་རྣམས་སེལ་གསུངས། །ཡང་ན་ཐང་སྙོམས་པ་ལ་ནི། །རྐང་པ་གཉིས་ནི་ཤད་བརྐྱངས་ལ། །ལག་པ་གཡས་པས་རྐང་པ་གཡོན། །ཕྱི་ཕྱོགས་མཐེ་བོང་ལ་འཇུས་ཏེ། །ལག་པས་ཡར་འཐེན་རྐང་ཚེ
པས་འཕུལ། །དེ་བཞིན་རྐང་པ་གཡས་ལའང་བྱ། །རླུང་ནི་ཁ་སྦྱོར་ཉིད་དུ་གཟུང༌། །དེ་ཉིད་གྲུབ་ཐོབ་ལ་བ་པའི། །འཁྲུལ་འཁོར་ཟབ་མོ་ཡིན་ནོ་གསུངས། །འདི་དང་མཐེབ་ཆེན་མཐེབ་ཆུང་གཉིས། །གསུམ་པོ་འདི་ཉིད་རིན་
ཆེན་གྲུབ། །བུ་སྟོན་བླ་མས་བི་བྷུ་ཏི། །ད་ཤ་དག་ལ་གསན་ནོ་གསུངས། །ཧ་རིང་...སོ་བཞིས་གེགས་རྣམས་ལེགས་པར་སེལ་བ་ཡིན་ནོ། ཧ་ཐུང་ཧ་འཁྲབ་རྣམས། །སྤེལ་ཞིང་ཁྲག་མཁྲིས་བད་རླུང་དང༌། །འདུས་པའི་ནད་རྣམས་རིམ་པར་
བཞི་བརྒྱ་ བཞི་

དུས་འཁོར་ཆོས་སྐོར་
ནི། །དམིགས་པ་འཁྲུལ་འཁོར་བྱུག་སྨན་རྣམས། །རིམ་པ་བཞིན་དུ་ཤེས་པར་མཛོད། །དེ་དག་གིས་ནི་དེ་ལས་འཕྲོས་པའི་ལེགས་བཤད་བསྟན་པ་བཤད་ཟིན་ཏེ། དེ་ལྟར་དེ་དག་གིས་ནི་དཔལ་དུས་ཀྱི་འཁོར་ལོའི་རྒྱུད་དང་མན་
ངག་གི་བཀའ་སྲོལ་ཟབ་མོ་འཆད་ཅིང་ཉམས་སུ་ལེན་པ་ལ་ཉེ་བར་མཁོ་བའི་བསྟན་བཅོས་ལེགས་པར་བཤད་པ་དུས་འཁོར་བསྟན་པའི་མཛེས་རྒྱན་ཞེས་བྱ་བ་ཡོངས་སུ་རྫོགས་པར་བསྟན་ཟིན་ཏོ།། །།འདིར་སྨྲས་པ། ཟབ་ཅིང་རྒྱ་
ཆེ་རྒྱ་མཚོ་ལྟ་བུའི་ཆོས། །དཔལ་ལྡན་དུས་ཀྱི་འཁོར་ལོའི་བསྟན་པའི་རྒྱུན། །སྤེལ་མཛད་ཆོས་རྒྱལ་རིགས་ལྡན་པཎ་གྲུབ་ཚོགས། །བཀའ་དྲིན་དྲན་པས་སླར་ཡང་ཕྱག་བགྱིའོ། ༡ །ཨེ་མ་སྔོན་གྱི་སྐལ་བཟང་དཔྱོད་ལྡན་
རྣམས། །གཅིག་ཏུ་དམ་ཆོས་ཁོ་ན་དོན་གཉེར་བས། །མདོ་སྔགས་རིག་གནས་བཀའ་དང་བསྟན་བཅོས་རྣམས། །མི་ཉམས་དབྱར་མཚོ་བཞིན་དུ་འཕེལ་བར་གྱུར། ༢ །དིང་སང་ཆོས་པར་རློམ་པ་འདི་ཕལ་ཆེར། །གསུང་རབ་
རྒྱ་མཚོ་སྦྱོང་བ་ལྟ་ཞོག་གི །ལྟོ་ཆོས་ལག་ལེན་ཕྲ་མོའི་ཆ་འགའ་ཡང༌། །མཐར་ཕྱིན་མི་སློབ་དཀོར་ནག་ཟ་བས་གཡེངས། ༣ །དེ་ཕྱིར་བསྟན་པའི་རྒྱུན་རྣམས་ཆེས་ཆེར་ཉམས། །འདི་འདྲ་མ་བཟོད་བླང་དོར་མང་བསྟན་
ཀྱང༌། །ཆུ་འཁྱགས་ངོས་ལ་བདུད་རྩི་བྲན་པ་བཞིན། །སྐལ་ངན་ཡིད་ལ་འདྲེ་བའི་སྐབས་མ་རྙེད། ༤ །སྙིགས་མའི་སྐྱེ་བོ་ཕྱུགས་དང་འདྲ་བའི་དབུས། །རང་ཉིད་ལུང་རྟོགས་ཡོན་ཏན་དང་བྲལ་བས། །དེས་ན་གཞན་ཕན་ནུས་
808

བཞི་བརྒྱ་
আ
།པར་མི་འདུག་སྙམ། །སེམས་ཁོང་ཆུད་མོད་འོན་ཀྱང་ལྷག་བསམ་གྱིས། ༥ །རྗེས་འབྲངས་བློ་གསལ་འགའ་ལ་ཕན་རུང་སྙམ། །དུས་ཀྱི་འཁོར་ལོའི་རྒྱུད་དང་མན་ངག་རྣམས། །བཤད་སྒྲུབ་
བགྱིད་ལ་ཉེར་མཁོའི་ལེགས་བཤད་གཏམ། །དུས་འཁོར་བསྟན་པའི་མཛེས་རྒྱན་འདི་བསྡེབས་སོ། ༦ །དེས་ན་ཁོ་བོའི་རྗེས་འཇུག་སྐལ་ལྡན་རྣམས། །སྙོམས་ལས་མ་བྱེད་བསྟན་བཅོས་རི་མོར་བྲིས། །མཁས་མང་འདུས་པའི་
དབུས་སུ་ལེགས་བཤད་ཀྱིས། །རང་གཞན་མགྲིན་པ་མཛེས་པའི་རྒྱན་དུ་ལོངས། ༧ །དིང་སང་དུས་འདིར་མཁས་པར་གྲགས་རྣམས་ཀྱང༌། །དང་པོའི་སངས་རྒྱས་ཆོས་ལ་རྨོངས་མཐོང་ནས། །རང་ལ་སྦྱངས་པའི་ཡོན་ཏན་
མེད་བཞིན་དུ། །ལེགས་བཤད་འདི་ལ་བརྟེན་ནས་དུས་འཁོར་གྱི། ༨ །བསྟན་པ་ཅུང་ཟད་འཕེལ་བར་ཨེ་འགྱུར་སྙམ། །ལྷག་བསམ་དག་པས་བཤད་ལ་མཁས་དབང་དང༌། །འཕགས་པའི་ཚོགས་རྣམས་བཟོད་པར་མཛད་ནས་
ཀྱང༌། །ལུགས་འདིའི་བསྟན་པ་དར་བའི་དགེ་ལེགས་སྩོལ། ༩ །འདི་སྦྱར་དགེ་བས་བདག་ཅག་དཔོན་སློབ་ཀྱི། །དུས་གསུམ་བསགས་པའི་སྡིག་སྒྲིབ་ཀུན་བྱང་ནས། །ཚེ་མཐར་ཕྱིན་ཞིང་བསམ་དོན་ཀུན་འགྲུབ་སྟེ། །སྤྱི་དང་
བྱེ་བྲག་བསྟན་པ་རབ་རྒྱས་ཤོག ༡༠ །དེ་རྒྱུན་བསྐལ་པར་རིགས་བརྒྱུད་དྲི་མེད་ཀྱིས། །རྒྱུན་དུ་སྐྱོང་ཞིང་བདག་ཅག་སློབ་མར་བཅས། །ཕྱི་མ་ལྷན་ཅིག་བདེ་བ་ཅན་སྐྱེས་ནས། །སྤྲུལ་པས་སྲིད་མཐར་བསྟན་པ་འཛིན་གྱུར་
809

ཅིག །ཅེས་དཔལ་དུས་ཀྱི་འཁོར་ལོའི་རྒྱུད་དང་མན་ངག་གི་བཀའ་སྲོལ་ཟབ་མོ་འཆད་ཅིང་ཉམས་སུ་ལེན་པ་ལ་ཉེ་བར་མཁོ་བའི་བསྟན་བཅོས་ལེགས་པར་བཤད་པ་དུས་འཁོར་བསྟན་པའི་མཛེས་རྒྱན་ཞེས་བྱ་བ་འདི་ཡང་། བཅོམ་
ལྡན་འདས་ཐུབ་པའི་དབང་པོས་དགུང་ལོ་བརྒྱད་ཅུ་བཞེས་པ་ཆུ་མོ་ལུག་གི་ལོའི་ནག་པའི་ཉ་ལ་དཔལ་ལྡན་འབྲས་སྤུངས་སུ་དུས་ཀྱི་འཁོར་ལོའི་རྩ་རྒྱུད་གསུངས་པའི། གདུལ་བྱ་གཙོ་བོ་ཆོས་རྒྱལ་ཟླ་བ་བཟང་པོའི་སྤྲུལ་གཞི་གསང་
བའི་བདག་པོ་ཕྱག་ན་རྡོ་རྗེ་དང་མཐུ་སྟོབས་རྣམ་དབྱེར་མེད་པའི་ས་སྐྱའི་འཇམ་མགོན་གྲུབ་པའི་འཁོར་ལོ་བསྒྱུར་བ་བསོད་ནམས་དབང་པོའི་ཞལ་སྔ་ནས་དང༌། བྱང་ཤམྦྷ་ལའི་ཆོས་ཀྱི་རྒྱལ་པོ་ཆེན་པོ་སྤྱན་རས་གཟིགས་ཀྱི་རྣམ་པར་
ལ་པ་བསྡུས་རྒྱུད་ཀྱི་འགྲེལ་པ་མཛད་པ་པོ་རིགས་ལྡན་པདྨ་དཀར་པོ་དང་ཐུགས་རྒྱུད་གཅིག་གིས་བསྡུས་པ། རྒྱལ་སྲས་སྦས་པའི་སངས་རྒྱས་སྔགས་འཆང་གྲགས་པ་བློ་གྲོས།
དཔལ་ལྡན་དང་པཽའི་སངས་རྒྱས་ལ་སོགས་པ་
དུས་གསུམ་གྱི་རྒྱལ་པ་སྲས་དང་སློབ་མར་བཅས་པ་ཀུན་གྱི་སྤྲོ་བ་དང་བསྡུ་བའི་བྱེད་པ་པོ་དུས་གསུམ་སྒྲིབ་མེད་དུ་གཟིགས་པའི་རྗེ་བཙུན་མུས་པ་ཆེན་པོ་རྡོ་རྗེ་འཆང་སངས་རྒྱས་རྒྱལ་མཚན་ཏེ། བཀའ་དྲིན་ཆེ་བའི་བླ་མ་རྣམ་གསུམ་
གཙོ་བོར་སྨོས་པའི། ཡོངས་འཛིན་བསླུ་མེད་དུ་མའི་ཞབས་རྡུལ་སྤྱི་བོས་ལེན་ཞིང༌། ཤྲཱི་ཀ་ལ་ཙཀྲ་དང་གཉིས་སུ་མེད་པ་མཁན་ཆེན་ཐམས་ཅད་མཁྱེན་པ་ངག་དབང་ཆོས་ཀྱི་གྲགས་པ་དང༌། ལོ་ནས་སྤྱན་སྔ་རིན་པོ་ཆེ་ཀུན་དགའི་
དུས་འཁོར་ཆོས་སྐོར་

བཞི་བརྒྱ་ དྲུག་བྱོན།
আ
།མཚན་ཅན་ཞལ་རྣམ་པ་གཉིས་ལས། དཔལ་དུས་ཀྱི་འཁོར་ལོའི་སྨིན་གྲོལ་གྱི་བདུད་རྩིའི་རོ་མཆོག་མྱངས་ཤིང༌། གཞན་ཡང་ལུགས་འདིའི་ཆོས་ཀྱི་མཛོད་འཛིན་པའི་ཤྲཱི་དྷརྨ་སྭ་མི་...དཔལ་ཆོས་ཀྱི་
རྗེ། དག་ལས། བསྡུས་རྒྱུད་འགྲེལ་པ་དང་བཅས་པའི་བཤད་ལུང་སོགས། འདི་སྐོར་གྱི་ཆོས་ཀྱི་བཀའ་དྲིན་ངོམས་པར་མནོས་པའི་སྐལ་བ་བཟང་པོ་ཅན། དཔལ་ས་སྐྱ་པ་ཤཱཀྱའི་དགེ་བསྙེན་པཎྜི་ཏ་སྔགས་འཆང་ངག་དབང་ཀུན་
དགའ་བསོད་ནམས་གྲགས་པ་རྒྱལ་མཚན་དཔལ་བཟང་པོས། དིང་སང་གི་དུས་འདིར་ཕྱོགས་གང་ན་ཡང་། དཔལ་དུས་ཀྱི་འཁོར་ལོའི་བསྟན་པ་ཧ་ཅང་དར་རྒྱུ་མི་འདུག་པས། འདི་ཉིད་སེམས་ཀྱིས་མ་བཟོད་ཅིང༌། རང་ཉིད་
ཀྱང་ལུགས་འདི་ལ་མཁས་པའི་བག་ཆགས་འཇོག་འདོད་ཀྱི་དད་པ་བཅོས་མིན་ཡོད་པའི་ཉེར་ལེན་གྱིས་རྐྱེན་བྱས། བདག་གིས་བསྒྲིགས་པའི་བསྟན་བཅོས་འདི་ལ་བརྟེན་ནས། ད་དུང་ཡང་དུས་ཀྱི་འཁོར་ལོའི་རྒྱུད་མན་ངག་གི་
བསྟན་པ་ཅུང་ཟད་དར་བའི་རྐྱེན་དུ་ཨེ་འགྱུར་སྙམ་པའི་ལྷག་བསམ་རྣམ་པར་དག་པས་ཀུན་ནས་བསླངས་ཏེ། རང་བློ་སོ་དགུ་ལོན་པ་འཕགས་པའི་ཡུལ་ན་ན་ཚོད་ལྡན་ཞེས་གྲགས་ཤིང༌། རྒྱ་ནག་ལུགས་ལ་ཤིང་མོ་ཕག་གི་
ལོ། གྲོ་བཞིན་གྱི་ཟླ་བའི་དམར་ཆ་དགའ་བ་གསུམ་པའི་ཚེས་ལ། བོད་ཀྱི་རྡོ་རྗེ་གདན་དཔལ་ས་སྐྱའི་ཆོས་གྲྭ་ཆེན་པོའི་སྤྲུལ་པའི་ལྷ་ཁང་ཆེན་མོ་ཤར་ལྷོའི་རིག་འཛིན་ཕོ་བྲང་དུ་བསྡེབས་པའི་ཡི་གེ་པ་ནི་ཉང་སྟོད་རིག་པའི་འབྱུང་
811

དུས་འཁོར་ཆོས་སྐོར་
པའི་སྒ་ནས་སར་མའ་འདུ་བྱད་མག་འཕྲུལ་
གནས་སུ་སྐྱེས་པའི་བཀྲ་ཤིས་རྒང་པ་ནམ་མཁའ་དགེ་བསྙེན་གྱིས་དད་པ་དང་བརྩོན་འགྲུས་བླ་ན་མེད་པའི་སྒོ་ནས་སོར་མོའི་འདུ་བྱེད་མིག་འཕྲུལ་གྱི་ཚུལ་དུ་བགྱིས་སོ། །འདི་སྦྱར་དགེ་བས་བདག་ཅག་དཔོན་སློབ་ཐམས་ཅད་ཀྱི་
འདི་ཕྱིའི་དོན་ཐམས་ཅད་ཡིད་བཞིན་དུ་འགྲུབ་ནས། སྤྱི་དང་བྱེ་བྲག་གི་བསྟན་པ་རབ་ཏུ་འཕེལ་ཞིང་ཡུན་དུ་གནས་པ་དང༌། ཁམས་གསུམ་གྱི་སེམས་ཅན་ཐམས་ཅད་རྣམ་གྲོལ་གྱི་ལམ་ལ་འགོད་ནུས་པའི་མཐུ་དང་ལྡན་པར་གྱུར་
ཅིག འདི་བྲིས་དགེ་བས་སངས་རྒྱས་ས་ཐོབ་ཤོག ཡི་གེ་པ་ནི་བཟང་ལྡན་ནོར་བུས་ཞུས། །མངྒ་ལཾ། གཅིག་ཞུས། ཡང་ཞུས་ལགས།། 11
812